
NAVODILO ZA RAVNANJEM OB NESREČI S KLOROM
· Vsak, ki rešuje, mora biti ustrezno zaščiten.
· Poškodovanega je treba prenesti ali mu pomagati pri umiku na območje, ki ni onesnaženo, in ga zavarovati pred mrazom.
· Poškodovanemu, ki je v nezavesti, je treba sprostiti dihalne poti, ga obrniti na bok in če je treba, oživljati. Mrtve pustimo na kraju nesreče.
· Kontaminirano obleko in obutev takoj odstranimo.
· Kožo umivamo z vodo. Prizadete oči 10 do 15 minut spiramo s tekočo vodo, pri tem s palcem in kazalcem razpremo očesni veki.
· Ob kakršnih koli težavah po vdihavanju klora je treba poiskati zdravniško pomoč. Znaki zastrupitve se lahko ponovno pojavijo tudi čez več ur (nepričakovano poslabšanje).

